CELEX: 62019TB0001
Language: mt
Date: 2019-06-27 00:00:00
Title: Kawża T-1/19: Digriet tal-Qorti Ġenerali tas-27 ta’ Ġunju 2019 — CJ vs Il-Qorti tal-Ġustizzja tal-Unjoni Ewropea (“Dritt istituzzjonali — Dokumenti, aċċessibbli għall-pubbliku fuq l-internet, relatati ma’ kawżi magħluqa quddiem il-Qorti Ġenerali u t-Tribunal għas-Servizz Pubbliku — Talba għal anonimat ex post — Nuqqas min-naħa tal-Qorti tal-Ġustizzja tal-Unjoni Ewropea li tilqa’ t-talba — Rikors għal nuqqas li tittieħed azzjoni — Teħid ta’ pożizzjoni fil-mori tal-kawża — Tmiem tas-suġġett tat-tilwima — Ma hemmx lok li tingħata deċiżjoni”)

2.9.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 295/38
            
         
      Digriet tal-Qorti Ġenerali tas-27 ta’ Ġunju 2019 — CJ vs Il-Qorti tal-Ġustizzja tal-Unjoni Ewropea
      (Kawża T-1/19) (1)
      
      (“Dritt istituzzjonali - Dokumenti, aċċessibbli għall-pubbliku fuq l-internet, relatati ma’ kawżi magħluqa quddiem il-Qorti Ġenerali u t-Tribunal għas-Servizz Pubbliku - Talba għal anonimat ex post - Nuqqas min-naħa tal-Qorti tal-Ġustizzja tal-Unjoni Ewropea li tilqa’ t-talba - Rikors għal nuqqas li tittieħed azzjoni - Teħid ta’ pożizzjoni fil-mori tal-kawża - Tmiem tas-suġġett tat-tilwima - Ma hemmx lok li tingħata deċiżjoni”)
      (2019/C 295/49)
      Lingwa tal-kawża: l-Ingliż
      
         Partijiet
      
      
         Rikorrent: CJ (rappreżentant: V. Kolias, avukat)
      
         Konvenuta: Il-Qorti tal-Ġustizzja tal-Unjoni Ewropea (rappreżentanti: J. Inghelram, Á. Almendros Manzano, u V. Hanley-Emilsson, aġenti)
      
         Suġġett
      
      Talba bbażata fuq l-Artikolu 265 TFUE u intiża sabiex jiġi kkonstatat li l-Qorti tal-Ġustizzja tal-Unjoni Ewropea astjeniet ruħha b’mod illegali milli tagħti, ex post, il-benefiċċju tal-anonimat lir-rikorrent, f’dak li jirrigwarda d-dokumenti, aċċessibbli għall-pubbliku, relatati ma’ kawżi magħluqa quddiem il-Qorti Ġenerali u t-Tribunal għas-Servizz Pubbliku, jew, sussidjarjament, milli tagħmel verżjonijiet bl-ismijiet mhux aċċessibbli għall-fornituri ta’ magni tat-tiftix fuq l-internet.
      
         Dispożittiv
      
      
                  1)
               
               
                  
                     Ma għadx hemm lok li tingħata deċiżjoni dwar ir-rikors.
                  
               
            
                  2)
               
               
                  
                     Il-Qorti tal-Ġustizzja tal-Unjoni Ewropea hija kkundannata għall-ispejjeż.
                  
               
            
         (1)  ĠU C 164, 13.5.2019.